CELEX: 32013R0058
Language: bg
Date: 2013-01-23 00:00:00
Title: Регламент за изпълнение (ЕС) № 58/2013 на Комисията от 23 януари 2013 година за изменение на Регламент (ЕИО) № 2454/93 за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността  текст от значение за ЕИП

24.1.2013   
            
            
               BG
            
            
               Официален вестник на Европейския съюз
            
            
               L 21/19
            
         
      РЕГЛАМЕНТ ЗА ИЗПЪЛНЕНИЕ (ЕС) № 58/2013 НА КОМИСИЯТА
   
   от 23 януари 2013 година
   за изменение на Регламент (ЕИО) № 2454/93 за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (1), и по-специално член 247 от него,
   като има предвид, че:
   
               (1)
            
            
               С Регламент (ЕО) № 1875/2006 на Комисията от 18 декември 2006 година за изменение на Регламент (ЕИО) № 2454/93 за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (2) беше въведена концепцията за одобрени икономически оператори (ОИО). Икономическите оператори, които изпълняват условията за получаване на пълен статут на ОИО или статут на ОИО, отговарящ на изискванията за сигурност и безопасност, следва да бъдат разглеждани като надеждни партньори във веригата за доставки и следователно да се възползват от улеснения по отношение на митническия контрол, свързан със сигурността и безопасността.
            
         
               (2)
            
            
               Съюзът признава програмите за търговско партньорство на някои трети държави, които са разработени в съответствие с Рамката от стандарти за сигурност и улесняване на глобалната търговия на Световната митническа организация. От това следва, че Съюзът предоставя улеснения за онези икономически оператори от трети държави, които притежават статут на членове по силата на програмата на митническия орган на тази трета страна. Затова е необходимо да се определи начинът за идентифициране в обобщените декларации за въвеждане на икономическите оператори със статут на членове в рамките на програмите за търговско партньорство на трети държави. Съответните улеснения няма да бъдат предоставяни, ако икономическите оператори не са правилно идентифицирани в обобщените декларации за въвеждане.
            
         
               (3)
            
            
               Следователно е уместно приложение 30а към Регламент (ЕИО) № 2454/93 на Комисията (3) да се промени, за да се даде възможност да бъде посочен уникалния идентификационен номер на икономическите оператори от третата държава.
            
         
               (4)
            
            
               Затова Регламент (ЕИО) № 2454/93 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение 30а към Регламент (ЕИО) № 2454/93 се изменя, както е посочено в приложението към настоящия регламент.
   Член 2
   Настоящият регламент влиза в сила на 31 януари 2013 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 януари 2013 година.
      
         
            За Комисията
         
         
            Председател
         
         José Manuel BARROSO
         
      
   
   
      (1)  ОВ L 302, 19.10.1992 г., стр. 1.
   
      (2)  ОВ L 360, 19.12.2006 г., стр. 64.
   
      (3)  ОВ L 253, 11.10.1993 г., стр. 1.
   
      ПРИЛОЖЕНИЕ
      В приложение 30а към Регламент (ЕИО) № 2454/93, в раздел 4 „Обяснителни бележки относно данните“, елемент обяснителна бележка „Търговско дружество, което изпраща стоки“, параграф трети „Обобщени декларации за въвеждане“ се заменя със следното:
      
         „Обобщени декларации за въвеждане:
         
         Тази информация се вписва като EORI номер на изпращача, когато този номер е известен на лицето, подаващо обобщената декларация.
         Когато улесненията се предоставят в рамките на призната от Съюза програма за търговско партньорство на трета държава, тази информация може да бъде под формата на издадения от третата държава уникален идентификационен номер, който е предоставен на Съюза от съответната трета държава. Този номер може да се използва винаги, когато е известен на лицето, подаващо обобщената декларация.
         Структурата на номера е, както следва:
         
                     Поле
                  
                  
                     Съдържание
                  
                  
                     Тип на полето
                  
                  
                     Формат
                  
                  
                     Примери
                  
               
                     1
                  
                  
                     Идентификатор на трета страна (двубуквеният код на страната по ISO)
                  
                  
                     Буквен — 2 знака
                  
                  
                     а2
                  
                  
                     US
                     JP
                  
               
                     2
                  
                  
                     Уникален идентификационен номер в трета държава
                  
                  
                     Буквено-цифров до 15
                  
                  
                     аn.. 15
                  
                  
                     1234567890ABCDE
                     AbCd9875F
                     pt20130101aa
                  
               Примери: „US1234567890ABCDE“ за износител от САЩ (код на държавата: US), чийто уникален идентификационен номер е 1234567890ABCDE. „JPAbCd9875F“ за износител от Япония (код на държавата: JP), чийто уникален идентификационен номер е AbCd9875F. „USpt20130101aa“ зa износител от САЩ (код на държавата: US) чийто уникален идентификационен номер е pt20130101aa.“
         Идентификатор на третата държава: буквените кодове на Съюза за държавите и териториите се основават на текущите 2-буквени (a2) ISO кодове, доколкото те са съвместими с кодовете на държавите, определени в съответствие с член 5, параграф 2 от Регламент (ЕО) № 471/2009 на Европейския парламент и на Съвета от 6 май 2009 г. относно статистиката на Общността за външната търговия с трети страни и за отмяна на Регламент (ЕО) № 1172/95 (1).
      
      
         (1)  ОВ L 152, 16.6.2009 г., стр. 23.“